ming030890/wiki-yue-high-quality huggingface dataset:
丁柏希

丁柏希，香港親中派人士。

政治立場
佢係親中派嘅成員，曾經有份主禮「1210區選齊投票 全港學界填色比賽」活動，宣傳排除民主派同埋大幅度削減直選議席嘅2023年香港區議會選舉，又曾經有份幫手舉行活動支持北京未經諮詢或香港人同意，強行訂立嘅《港版國安法》。
丁樂鍶

丁樂鍶（Janice Lok-Sze Ting，1988年5月1號—）係香港無綫電視女藝員，做過香港電視網絡藝員。

簡歷
丁樂鍶響中華基督教會燕京書院畢業，其後參加無綫電視第23期無綫電視藝員訓練班，2009年畢業後簽約做無綫電視經理人合約女藝員，並頭一次加入《美女廚房》（第二輯）做「美味天使」嘅「腸粉」角色，係「美味天使」當中，唯一一位完全由無綫電視藝員訓練班出身嘅經理人合約女藝員，其餘嘅「美味天使」只係代理人合約女藝人。
2012年4月，丁樂鍶離開咗無綫電視，轉投香港電視網絡（HKTV）旗下；《甜姐兒》、《雷霆掃毒》同《叛逃》做咗離巢嘅告別作。離巢原因為拍完《甜姐兒》後再冇新工作，因為公司太多後生藝員，而自己唔想浪費太多時間，最後決定轉投香港電視網絡。
2013年尾，香港電視網絡冇份發牌，重有港視合約嘅丁樂鍶被港視安排到有線娛樂台招募藝員嘅面試。到2014年8月，丁樂鍶約滿香港電視網絡，恢復自由身，離巢前主要拍過《開腦儆探》、《來生不做香港人》同《導火新聞線》幾套劇。
2017年，丁樂鍶回巢無綫電視。
丁文晟

丁文晟，係大韓民國嘅一個男藝人同埋演員。
丁明

丁明（—1年）係西漢政治人物。山陽郡（中文：山陽郡）瑕丘（而家山東兗州區）人，漢哀帝阿媽丁姬嘅哥哥。公元前7年，漢哀帝即位，封做陽安侯。公元前5年，俾哀帝任命做大司馬同衛將軍（中文：衛將軍）。公元前2年，改為做大司馬同驃騎將軍，無幾耐免職。公元1年俾王莽殺。
丁橋

丁橋係一位中國男演員，畢業於天津音樂學院嘅戲劇影視系。曾經喺2016年演出古裝宮廷劇《如懿傳》，飾演大阿哥·永璜；2017年又參演咗一套奇幻愛情喜劇電影《洛溪的養成計劃》。2017年9月，佢主演咗一套現代愛情治癒系嘅網絡劇《大鼻子情聖》；10月17日，佢主演嘅網絡電影《長官你別跑》上映。
丁托列托

丁托列托（Tintoretto，1519年—1594年5月31號）係威尼斯共和國一位畫師。
丁未

丁未係六十干支入面嘅第44個。

丁未年
丁未年係黃曆第44年，係羊年嘅排序之一。
丁桂魚

丁桂魚（Tinca tinca），又叫丁鱖、丁鱥，係一類喺歐亞大陸土生土長嘅淡水魚，生物分類屬鯉科下面嘅丁桂魚屬（丁鱖屬、丁鱥屬）唯一品種。西方相傳入面話有病嘅魚會磨擦丁桂魚嘅魚身去幫自己醫病，所以又叫醫生魚。
丁悅

丁悅（英文：Tiffany Ting，1994年12月17號—），係香港女歌手，2012年參加湖南衛視《向上吧！少年》入咗全國十四強，2014年簽約Big Echo唱片公司正式出道。
丁曉雯

丁曉雯（粵拼：ding1 hiu2 man4；英文：Ting Hsiao Wen；1963年10月2號—），係台灣前華語流行音樂女歌手，大學城全國大專創作歌謠大賽出身，1985年進入流行樂壇。做過歌手、創作人、製作人、唱片企劃、藝人經紀、版權經營、公協會理事、唱片公司總經理、歌唱比賽評審、廣播節目主持人等角色，依家以唔同角色活躍喺華語音樂圈。
Rivière-sur-Tarn

Rivière-sur-Tarn係法國嘅一個市鎮，位置喺阿韋龍。
Rives-du-Couesnon

Rives-du-Couesnon係法國嘅一個市鎮，位置喺布禮斯大區嘅伊勒-維萊訥。
Rioux-Martin

Rioux-Martin係法國嘅一個市鎮，位置喺沙藍特。
Rivières, Gard

Rivières, Gard係法國嘅一個市鎮，位置喺奧斯坦尼大區嘅加爾。
Riscle

Riscle係法國嘅一個市鎮，位置喺奧斯坦尼大區嘅熱爾。
Risoul

Risoul係法國嘅一個市鎮，位置喺上阿爾卑斯。
Rivedoux-Plage

Rivedoux-Plage係法國嘅一個市鎮，位置喺濱海沙藍特。
Rivel

Rivel係法國嘅一個市鎮，位置喺奧德。
Riventosa

Riventosa係法國嘅一個市鎮，位置喺上歌斯嘉。
Jessains

Jessains係法國嘅一個市鎮，位置喺奧布。
Jessica Tess Cambensy

Jessica Tess Cambensy（暱稱Jessica C.，1988年4月18號—）係香港模特兒。
Jessica喺美國芝加哥出世，阿爸係美國人，阿媽係菲律賓華人。阿爸阿媽喺佢9歲時離婚，佢同兩個妹跟住阿媽生活。
2003年，15歲嘅Jessica喺阿媽嘅鼓勵之下去咗試鏡，第二年畀模特兒公司取錄咗。之後安排去香港發展，但係唔係幾順利，後嚟轉到日本做模特兒，輾轉喺日本過咗五年。2009年，Jessica為咗巴西籍男朋友返到香港發展，幫佳能打印機拍咗一輯廣告之後一砲而紅，亦因為佢出眾嘅身材，而畀香港傳媒冠以「警鐘胸」嘅外號。
2011年10月10號去完尖沙咀警署接受調查之後畀香港警察拉咗，涉嫌同2010年7月30號喺尖沙咀一單偷錢案有關。
Rochemaure

Rochemaure係法國嘅一個市鎮，位置喺阿爾代什。
Rochessauve

Rochessauve係法國嘅一個市鎮，位置喺阿爾代什。
Rochejean

Rochejean係法國嘅一個市鎮，位置喺杜。
Rochegude, Gard

Rochegude, Gard係法國嘅一個市鎮，位置喺奧斯坦尼大區嘅加爾。
Rochepaule

Rochepaule係法國嘅一個市鎮，位置喺阿爾代什。
九江十二坊

《九江十二坊》（前名《九江意醲》，英文：River Of Wine）係香港無綫電視製作嘅電視劇，由林保怡、鍾嘉欣、江美儀、陳錦鴻同薛家燕領銜主演，監製黃偉聲，全劇25集。
九服

九服係《周禮》所定嘅遠近範圍，王畿之外，分九重圈，各層爲一服。九服係層層方形，中間有千里方形，層層向四面伸五百里，直至去到萬里方形。王畿外分侯、甸、男、采、衞、蠻、夷、鎮、藩。
根據《周禮》《夏官》《職方氏》記載，定義為，王畿京都四周方千里、侯服王畿外方五百里、甸服侯服外方五百里、男服甸服外方五百里、采服男服外方五百里、衞服采服外方五百里、蠻服衞服外方五百里、夷服蠻服外方五百里、鎮服夷服外方五百里、藩服鎮服外方五百里。
之不過《書經》對服有唔同解釋，兩者互不相容。範圍比《周禮》細得多，亦無咁多服。
中國遠古並無準確大地測量，呢啲範圍，只係幾何想象，實際好難咁分。
九棟十八井

呢間嘢係由當地嘅温氏第169世先祖——温可中喺1660年負責起，直到1818年先至起好。間嘢一共用咗70幾畝建築用地。建築個名出處，其中「九棟」係出自大宅嘅打橫同打掂都各三棟，而「十八井」係出自大宅嘅每3棟住宅都各有6個天井響度。大宅夾埋有36間大大細細嘅客廳，160幾間房響度，最犀利嗰時曾經住過70幾户夾埋300幾人。
九殿平等王誕

九殿平等王誕，減筆寫做九殿平等王𧩙、九殿平等王旦，係九殿平等王嘅寶誕。寶誕響四月初八。
九江

九江鎮，多處。
九江鎮 (佛山)，廣東省佛山市南海區一鎮
九江郡，秦到三國時嘅郡，有唔同大細
九江街，香港深水埗區一條街道
九江市

九江（粵拼：gau2 gong1；普通話拼音：Jiǔjiāng）係中國江西省北部一城市，亦係一埠，長江穿過佢市區，係長江重要埠頭。九江家下係地級市，叫九江市。

地理
北面長江，南面高聳住名山廬山（世界遺產），地處東經113°57′到東經116°53′、北緯28°47′到北緯30°6′之間。九江市名最早見於《書經·禹貢》嘅「九江孔殷」，意思係呢度附近有好多條河川匯入長江，水勢好大。呢度係湖北、安徽、江西三省嘅交匯處，係個軍事要衝。
九江地勢東西兩邊高，中部低，南邊稍高而向北傾斜，平均海拔32米（市區海拔20米），修水嘅九嶺山係九江最高峰，海拔1794米，而最低點係廬山區蛤蟆石附近嘅鄱陽湖底，海拔-9.37米。全市山地佔總面積16.4%，丘陵佔44.5%，湖佔18%，耕地有365.22萬畝，俗話講「六山二水分半田，半分道路和莊園」。
九江「途通五嶺、勢拒三江」，有「七省通衢」嘅地位，因爲交通方便，當地物產豐富，九江自古就係重要城邑商埠，曾經係中國四大米市、三大茶市之一。

氣候
九江地處中亞熱帶向北亞熱帶嘅過渡區，年均溫16──17℃，年均降水量1300──1600毫米，其中40%以上集中喺第二季度；年均無霜期239──266日，年均霧日16日以下。呢度季節分明，氣候溫和，雨量充沛，日照充足。

名
九江呢個名，最早嘅記載喺《尚書·禹貢》「九江孔殷」、「過九江至東陵」。而家關於呢個名嘅含義有兩種解法：
「九」係虛指，因爲古人認爲「九」係陽數之極，係最大嘅數，「九江」意思係「眾水匯聚之處」；
「九」係實指，即九條江河匯聚嘅地方，「以爲湖漢九水入彭蠡澤也」，「湖漢九水」即贛江、鄱水、余水、修水、淦水、盱水、蜀水、南水、彭水。
無論如何呢個名都係描繪九江嘅地理水文，長江通過九江境內時，除咗有鄱陽湖匯入，重因爲九江喺三省交界而有呢三省河川匯入，百川歸海嘅景象令呢到水勢浩大、江面開闊。

史
夏商時九江分屬荊州、揚州；喺春秋時九江係吳西楚東之地，因而叫「吳頭楚尾」；到戰國時就歸咗楚國。秦朝時劃天下三十六郡，呢度設咗個九江郡，呢個係「九江」呢個名第一次出現喺政區度，到前漢時呢度係淮南國嘅地頭，之後九江郡分置成柴桑、彭澤二縣。之後又有潯陽、汝南、湓城、德化之類嘅古名，後來定做江州，元朝時呢度設江西行省江州路，明初設江西布政使司隸下嘅九江府，清代設江西省九江府。清末呢度畀太平天國控制咗。
喺民國時代，1917年設立九江市，1936年國民黨政府將佢降等爲九江縣，1949年5月7號解放軍入城，7月19號成立中共政權嘅九江市人民政府。
文革時呢度畀革命委員會把持，1980年變成省轄市，1983年九江地區併入九江市，管轄埋啲縣。1998年受長江洪災水浸。

建置沿革
秦代設九江郡，郡治喺壽春（而家安徽壽縣）。九江郡範圍包括而家嘅九江市，不過無設縣。之後九江郡域縮細咗好多，三國時改名淮南郡，所以從西漢到明朝間一千五百年間「九江」呢個名同而家嘅九江市無關。
漢高祖六年（前201年）呢度設柴桑縣，漢文帝設尋陽縣（尋陽縣治喺江北），呢度開始設縣。
三國時屬東吳，柴桑屬武昌郡，尋陽屬廬江郡。
晉永興元年（304年），原先嘅尋陽縣、柴桑縣劃出設尋陽郡，屬江州，開始郡治喺尋陽縣，咸康時搬去柴桑縣。永嘉三年（309年），尋陽縣城搬去江南，江北部分畀咗蘄春，江北嘅舊縣城改名「潯水城」。咸和時江州嘅州府搬來尋陽縣城，自此江北嘅潯水城沒落，江南嘅尋陽城興起，之後尋陽縣併入柴桑縣，後世都以尋陽郡城爲尋陽城。
南梁分柴桑縣設汝南縣，分豫章郡設豫寧郡屬高州，尋陽郡改屬西江州。
南陳天嘉四年，廢除高州，豫寧郡屬西江州。
隋開皇九年（589年），廢郡設江州，柴桑、汝南兩縣合爲潯陽縣。開皇十九年（599年），潯陽縣改名彭蠡縣。大業二年（606年），彭蠡縣改名彭城縣，好快又改名湓城縣，第二年，江州改爲九江郡。
唐武德四年（621年），恢復江州；天寶元年（742年），江州改名潯陽郡，乾元元年（758年）又恢復爲江州。湓城縣分出部分設潯陽縣、楚城縣，後來湓城、楚城都併入潯陽。
南唐時潯陽縣改名德化縣，廢江州。
宋，又恢復江州。太平興國七年（982年）劃江州嘅星子、都昌同埋洪州嘅建昌三縣設南康軍。
元呢度分屬江州路同南康路。元末陳有諒喺江州稱帝。
明清時爲九江府、南康府。九江呢個名定咗落來。
1981年據《天津條約》同《北京條約》九江定爲對外商埠，城西長江同甘棠湖之間劃爲九江英租界，面積150畝（1927年中國收返）。當時作爲怡和、太古喺江西唯一嘅拍岸碼頭，九江成爲全省貿易嘅樞紐。因爲西人多，後來廬山頂嘅牯嶺畀西人開發成西式避暑區，自此吸引咗好多權貴來避暑，民國時因爲南京作爲火爐夏天時熱過籠，而南京同九江都喺長江邊，又近，一晚船到，於是夏天時中央政府搬來九江辦公，於是九江稱爲夏都。
1912年廢府，縣直屬省；1914年設潯陽道，德化縣因為同福建嘅同名而改名九江縣；1917年設九江市，1936年降爲九江縣，當年將江北部分畀咗黃梅縣。
1949年7月19號，分九江縣城爲九江市，1979年改爲九江地區。1980年九江市升爲地級市，1983年7月27號九江地區併入九江市。

居民
99.8%係漢族，據統計有25個少數民族，100人以上嘅少數民族有回族、苗族、土家族、畬族。
唔同於江西通用嘅贛語，九江市區（包括柴桑）、瑞昌講嘅係官話中嘅江淮官話黃孝片，其餘市縣先係講江西話。

交通
九江位於長江同京九鐵路嘅交叉位，九江嘅交通水陸空都有，係京九線唯一嘅水陸交通樞紐。九江港係長江十大港之一，年客運量、貨運量分別佔長江各港嘅第二同第四位。鐵路上有京九、武九、合九、銅九；公路有昌九、九景兩條高速，以及105、316兩條國道。航空上有九江廬山機場。
從長江流域嘅格局睇，九江位於長三角、武漢兩個經濟區嘅交接位，亦係贛、鄂、湘、皖四省相鄰地區，而從江西本身睇，佢係唯一出到海嘅外貿港，同時係江西嘅北門。

礦產
發現咗嘅礦種有金屬、非金屬、能源礦產三大類80種，探明儲量嘅有44種，其中金、銻、錫、螢石嘅儲量全省第一，銅全省第二，鎢全省第三，石灰石、石英砂、大理石、花崗石、瓷土嘅藏量亦大，礦產潛在價值達千億元以上，主要礦山有瑞昌洋鷄山、修水土龍山金礦。

植物
森林主要分佈喺西部嘅九嶺、幕阜山脉，面積達85.7萬公頃，森林覆蓋率46.3％，活立木蓄積量2538萬立方米，毛竹6196萬樖，國家重點保護嘅樹種37種，主要有南方紅豆杉、樟、杜仲、銀杏、柳杉。而家有三個國家級森林公園，四個省級森林公園。

動物
候鳥類115種，兩棲類11種，哺乳類20種。鄱陽湖侯鳥自然保護區有過冬候鳥126種，其中白鶴840隻，天鵝3000幾隻，佔世界首位，譽為中國「第二長城」；彭澤桃紅嶺有梅花鹿150隻以上。魚類109種，名貴魚類有中華鱘、鰣魚、銀魚、蝦虎魚、彭澤鯽，中華絨鰲蟹亦係特產之一。

水
地表水136.5億立方米，水資源總量141.8億立方米，開發到嘅水力資源32.9萬千瓦。長江過境長度151公里，年流量8900億立方米，直入長江嘅河涌流域面積3904平方公里，萬畝以上嘅湖有10個，千畝以上嘅有31個，全省最大水庫柘林水庫容量達79.2億立方米。鄱陽湖有53%嘅水域喺九江，面積近300萬畝。

政區
九江市有2個市轄區，3個縣級市，8個縣，2個管理區。
∗
濂溪區
柴桑區
武寧縣
修水縣
永修縣
德安縣
廬山市
都昌縣
湖口縣
彭澤縣
瑞昌市
共青城市
∗ 潯陽區
市轄區
潯陽區
濂溪區
柴桑區
縣級市
瑞昌
共青城市
廬山市
縣
武寧
修水
永修
德安
都昌
湖口
彭澤
管理區
九江經濟技術開發區
廬山風景名勝區
五島市

五島市（粵拼：ng5 dou2 si5；日文：五島市(Gotōshi)）係日本長崎縣一市，人口有4萬。
五年存活率

五年存活率（英文：Five-year survival rate）係一種衡量存活率嘅方式，用嚟評估某種疾病嘅預後情況，一般由確診時開始計算。五年存活率嘅解釋度受到早期診斷時間嘅影響，如果係早期診斷，可能會有較高嘅存活率。五年存活率可以用絕對存活率或者相對存活率來表示，而相對存活率係最常用嘅方式。相對存活率代表經過治療後，存活五年以上嘅患者再發病嘅機率非常低。
五峯

五峯係中國湖北宜昌一個土家族自治縣，總面積2372平方公里，人口19萬。
五嶽

五嶽（粵拼：ng5 ngok6）係東嶽泰山、南嶽衡山、西嶽華山、北嶽恆山同中嶽嵩山嘅總稱。佢哋係由古至今出名嘅遊歷地，同時喺中國文化當中地位好緊要，中國自古有祭祀山河嘅傳統，呢五嶽係中國最要去拜嘅大山。

名
喺漢朝之前，凡係古代皇帝登基或太平年歲時，都係要上泰山舉行封禪大典。不過漢武帝之後，歷代皇帝都係祭五嶽。唐朝時稱佢哋係「王」；宋朝時稱佢哋係「帝」；明朝時稱佢哋係「神」；經過歷代神化，五嶽喺中國文化中有重要代表意義，係緊要嘅文化符號。
乾興

乾興係北宋皇帝趙恆嘅第五個年號，相當於公元1022年，前後總共1年。
乾草

乾草係經過收割、乾燥加工處理嘅草，可以用嚟做飼料，主要係畀馬同羊食。
乾貴士

乾貴士（1988年6月2號—）係日本足球員，司職中場，曾經喺2009～2015年間爲日本足球代表隊出場19次，入咗2球。
乾象新書

乾象新書，術數書，大宋景祐年間寫，又名景祐乾象新書，作者楊維德。宋史天文志引用唔少。有三十卷，不過泰半失傳。
乾衣機

乾衣機（粵拼：gon¹ ji¹ gei¹）係一種用來整乾啲衫褲嘅電器。
乾貴哉

乾貴哉（1996年5月12號—）係日本足球員，司職後衞，效力千葉JEF聯。
乾草原

乾草原係種地形形態，介乎草原同荒漠之間，年降雨量由250到510毫米，植被主要係灌木同禾本科植物。
乾貞

乾貞係南吳國王楊溥嘅第二個年號，相當於公元927年到929年，前後總共3年。
以色列國立圖書館

以色列國立圖書館（希伯來文：הספרייה הלאומית‎）係一座圖書館，喺以色列耶路撒冷，喺1892年創館，係全世界收藏最多希伯來文文獻嘅圖書館。
以色列工黨

以色列工黨係以色列嘅一個中間偏左政黨，喺1968年成立。工黨連同佢嘅前身以色列地工人黨曾經連續執政廿幾年，不過自2001年之後，工黨勢力慢慢減弱。
1968年，以色列地工人黨聯合另外兩個中間偏左嘅政黨（工人團結黨同工人名單）合併成以色列工黨。工黨之後依然主宰住以色列，直到1977年，右派嘅利庫德集團第一次打低工黨上台執政。
由1980年代開始，工黨同利庫德一路輪流執政，直到2001年巴拉克辭任總理之後，工黨就再冇人做過總理。
以色列旗

以色列旗，係代表以色列嘅旗。旗長闊比例8:11，白色底，上下藍色，中間有藍色大衛星。
以色列獨立宣言

以色列獨立宣言 (希伯來文：הכרזה על הקמת מדינת ישראל‎) 喺1948年5月14號（猶太曆 5 lyar 5708）由世界猶太復國主義組織（英文：World Zionist Organization）行政領袖本古里安宣佈。呢份宣言宣佈喺以色列地（英文：Land of Israel）創建一個猶太國家，叫做以色列，將會喺英屬巴勒斯坦管治完結之後立國。自此之後，以色列喺每年猶太曆 5 lyar 或者西曆 5月14號都會慶祝以色列獨立日。
以色列埃士拿

以色列埃士拿（希伯來文：ישראל אלסנר‎，1909年8月31號—1971年12月1號）係足球守門員。佢生於波蘭，後移民英屬巴勒斯坦，戰後轉成以色列。佢參加過英屬巴勒斯坦足球隊，個隊由猶太人控制同組成，曾經參與FIFA世界盃外圍賽，全戰敗北，無得踢FIFA世界盃。1940年轉任教練，亦打理球會。
以色列國籍法

以色列國籍法係以色列嘅國籍法，決定邊個有資格做以色列公民。依家主要嘅兩條法律來源，係1950年嘅回歸法同埋1952年嘅公民法。
每一位猶太人都有權移民去以色列同成爲以色列公民。跟住屬人主義，如果至少有一位父母係以色列公民，仔女就自然都會係公民。任何非猶太外邦人，當做永久居民住咗至少3年同埋講到基本希伯來文之後，就能夠歸化成爲公民。只有猶太人先有雙重國籍嘅權利，而非猶太人如果希望入籍，必需先放棄舊嘅國籍。
因爲以色列前身係英屬巴勒斯坦，所以有啲遺留嘅法律令情況比較複雜。再加上以色列係以“猶太民族國”嘅地位而立國，對於猶太人同非猶太人嘅處理方法未必一樣，所以更加亂。

自動攞到
所有至少一位父母係以色列公民嘅，自然都會係公民。如果唔喺以色列出世，就要係海外出世嘅第一代先可以做公民。超過一代而又希望做公民嘅，可以喺回歸法之下向政府直接申請，經過同意就會成爲公民。
所有領養嘅小朋友自動會成爲公民，無論任何宗教背景。所有喺以色列出世嘅18-21嵗，如果曾經冇任何其他國籍，又至少喺以色列連續住咗5年，就會成爲公民。

自願歸化
任何海外猶太人如果移民去以色列，就會喺回歸法之下自動成爲以色列公民。截至2020年，以色列嘅猶太人口有21%係屬於海外移民。

喺法律問題上，“猶太人”係任何媽媽係屬於猶太裔，或者一位改信猶太教嘅人。所有呢位猶太人嘅仔女、孫、配偶、或者配偶嘅仔女同孫，都會成爲公民。任何自願放棄猶太教嘅人亦會同時放棄佢嘅國籍。
由北美而嚟嘅猶太人喺機場受歡迎
非猶太永久居民喺申請入籍嘅時候，如果過去5年有3年都住喺以色列、識基本希伯來文、同放棄舊國籍，就能夠成爲公民。對於曾經參與過以色列軍隊、父母已經歸化咗做公民嘅未成年人、或者對以色列有做過特別嘅貢獻，呢啲規矩有可能可以豁免。
所有海外猶太人都有多重國籍嘅權利，因爲希望鼓勵佢哋移民去以色列，但又唔希望佢哋喪失原有嘅國籍。相反，所有非猶太人都一定要先放棄舊國籍，先能夠歸化成爲以色列公民。選擇歸化嘅非猶太人一般都係工作或者家庭原因，亦有啲係東耶路撒冷或者戈蘭高地嘅居民。

失去國籍
以色列公民可以自願放棄國籍，只要喺海外居住、有其他國籍、同埋冇任何對以色列嘅軍事義務。有啲返以色列住嘅人，如果唔希望喪失其他國籍，可能寧願放棄以色列國籍。喺2003-2015年之間，總共有8,308人自願放棄以色列國籍。有其他因爲打算移民海外或者攞其他國籍，而選擇放棄以色列國籍。
除咗自願放棄之外，亦有啲情況係自動喪失以色列國籍。例如，如果有一位以色列公民俾人發現係唔誠實咁攞到國籍，又或者喺作爲公民期間做咗一啲背板國家嘅事，佢嘅國籍可能會自動失去。除此之外，如果有以色列公民成爲以色列敵國嘅公民，例如敘利亞、黎巴嫩、伊拉克、伊朗等等，或者甚至非法咁去呢啲國家，都可能會沒收國籍。因爲背叛國家而失去國籍嘅，由1948年到依家總共只係出現咗3次。

巴勒斯坦阿拉伯人地位
睇埋：阿拉伯裔以色列人同巴勒斯坦人大逃亡
喺第一次中東戰爭贏咗之後，以色列控制咗英屬巴勒斯坦嘅大部分地區，剩返嘅就只係約旦河西岸同埋加沙地帶，分別由約旦同埃及吞并咗。聯合國估計有大約72萬位巴勒斯坦阿拉伯人流離失所，只有17萬留咗喺以色列。雖然國際社會一般都支持巴勒斯坦回歸家鄉，但係以色列政府就依然唔容許。雙方都視對方為國家安全嘅威脅：因爲以色列周邊嘅國家唔時都會表示希望鏟除以色列國，所以對以色列係國家威脅；同時，以色列因爲呢個威脅而表示要維持治安，所以拒絕容許巴勒斯坦人大逃亡嘅人回歸家鄉，因爲怕出現同周邊阿拉伯國家一樣嘅反猶情緒。
因爲咁，所以喺以色列住嘅非猶太人，特別係阿拉伯人，喺成爲公民嘅時候，就受到嚴格嘅限制。佢哋必需要係英屬巴勒斯坦時期嘅國民、喺1949年2月或之前申請咗做以色列居民、同埋喺申請國籍之前冇離開過以色列國土。呢啲限制嘗試系統性咁排除阿拉伯人參與以色列嘅事務，亦因爲咁，所以當時大約90%喺以色列住嘅阿拉伯人，都成爲咗無國籍人民。喺1980年，以色列議會更改咗國籍法，完全容許國内嘅阿拉伯人成爲公民。

以色列佔領區
以色列喺六日戰爭贏咗東耶路撒冷，並且將佢并入已經控制住嘅西耶路撒冷。但係，喺東耶路撒冷住嘅阿拉伯人並冇自動變成以色列公民，只係做到永久居民。因爲對希伯來文嘅要求，加上唔希望承認以色列對東耶路撒冷嘅控制，呢個地區嘅大部分阿拉伯人都冇申請歸化成爲以色列公民。喺1980年，以色列通過咗法案，正式視東耶路撒冷為以色列國土。截至2022年，東耶路撒冷嘅居民之中，有 5% 係以色列公民。
喺戈蘭高地，當地嘅德魯茲派教徒成爲咗以色列永久居民。同樣，當地嘅居民並唔希望承認以色列對呢個地區嘅控制，所以大部分都保留咗敘利亞國籍。截至2022年，戈蘭高地嘅德魯茲教徒，有 20% 係以色列公民。
聯合國大會同埋聯合國安理會都視呢兩塊地為由非法侵略而攞返嚟嘅土地。

榮譽國籍
爲咗承認所有喺猶太人大屠殺期間，對保護猶太人做出極大貢獻嘅非猶太人，以色列會提供國際義人（英文：Righteous Among the Nations）嘅榮譽，並且為佢哋提供榮譽國籍，同埋所有一個公民同樣會有嘅權利。歷史上總共有130位非猶太人攞到呢個榮譽。
以色列國防軍

以色列國防軍係以色列嘅軍隊，1948年成立，由陸軍、海軍同空軍組成，曾經參與過唔少近代嘅戰爭。皆因大多數以色列人都要服兵役，可動員軍人超過三百萬。
以色列基本法

以色列基本法（希伯來文：חוּקֵּי הַיְּסוֹד‎‎ χuke ha-yesod）係以色列嘅一系列法律，呢啲法律對以色列國嘅憲制有重要意義。以色列國冇成文憲法，政治制度由1948年嘅以色列獨立宣言奠基，之後透過一連串由以色列議會制訂嘅法律確立，而呢啲法律亦會間唔中增訂、修改。基本法主要涉及政府組成、國會運作等等直接訂立政治制度嘅嘢。
呢篇以色列基本法係政治類嘅楔位文章，未完成；麻煩你幫手加下料，充實佢。
二項式定理

二項式定理（Binomial theorem）係基本代數入面描述二項式嘅冪嘅代數展開。根據定理，可以將兩個數嘅和嘅整數次冪例如展開成類似項嘅和嘅恒等式，其中、都係非負整數而且。系數係依賴同埋嘅正整數。

公式
其中第  項係 。
于健安

于健安係香港親中派政治人物兼商界人士，啟東電線電纜董事及總經理。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第一）委員。

事件
2020年6月，嘉里建設（00683）之前放售非核心物業，其中以6,830萬元沽出的土瓜灣港圖灣基座商舖，獲啟東電線電纜的于氏家族購入，呎價約1萬元。買家為威鴻有限公司，註冊董事包括于靜深、于健安、于海燕及賴家喜等，屬於啟東電線電纜的于氏家族成員。
二頭肌

二頭肌俗名老鼠仔，係手臂上面兩嚿肌肉，連接肩胛骨同橈骨，透過收縮同放鬆令手臂彎曲同伸直。二頭肌嘅發達程度，經常畀人睇做個人係咪大隻嘅指標。

名
老鼠仔個名由來，有種講法係肌肉嘅英文 "muscle" 係由拉丁文嘅 musculus 而嚟。嗰個拉丁文本身嘅意思係 little mouse。老鼠仔嘅叫法可能係咁樣嚟。不過，佢哋亦可能完全冇關係，只係開頭有人覺得谷衡咗嘅二頭肌似老鼠，所以先咁叫。
二體問題

二體問題（英文：Two-body problem）係古典力學入面研究兩個粒子因為彼此嘅互相作用而產生嘅運動，亦係天文學入面一個重要問題，涉及兩個天體嘅運轉規律。
二龍閘路

二龍閘路（粵拼：ji6 lung4 zaap6 lou6；簡化字：二龙闸路）係中國北京嘅東西走向道路，喺海淀區。西邊從昆明湖路開始，一直去到東邊嘅頤和園路同萬泉河快速路嘅交界。

敘述
全長1.1km，闊28米，雙向4車道。
Villy-en-Auxois

Villy-en-Auxois係法國嘅一個市鎮，位置喺黃金丘。
Villy-lez-Falaise

Villy-lez-Falaise係法國嘅一個市鎮，位置喺卡爾華多斯。
Vimenet

Vimenet係法國嘅一個市鎮，位置喺阿韋龍。
Vinax

Vinax係法國嘅一個市鎮，位置喺濱海沙藍特。
Villy-le-Moutier

Villy-le-Moutier係法國嘅一個市鎮，位置喺黃金丘。
Villy-en-Trodes

Villy-en-Trodes係法國嘅一個市鎮，位置喺奧布。
Villy-le-Bois

Villy-le-Bois係法國嘅一個市鎮，位置喺奧布。
Vinassan

Vinassan係法國嘅一個市鎮，位置喺奧德。
Villy-le-Maréchal

Villy-le-Maréchal係法國嘅一個市鎮，位置喺奧布。
伯利茲

伯利茲（英文：Belize）係一個多元文化、多語言嘅國，響中美洲最北角，行君主立憲制，係中華民國邦交國。
伯利茲舊史叫英屬洪都拉斯（由1862年開始），1981年脫離英國獨立。地理方面，伯利茲國土同墨西哥、危地馬拉接壤，全境屬熱帶雨林氣候，境內多山地、沼澤同埋熱帶叢林。南部地形以山地為主；北部同沿海地區地勢低平，平均海拔唔到61公尺，其中大部分係沼澤。
伝說少女

《伝說少女》係香港歌手江希文嘅第3張唱片，喺1994年8月推出。呢隻碟亦係動畫《餓狼傳說》嘅原聲大碟，收錄咗新歌同埋部份舊歌嘅Remix版。
伯勞

伯勞，正式叫伯勞科（學名：Laniidae），係雀形目嘅一個科，係一類食肉嘅細型雀，性情兇猛，分佈喺歐洲、亞洲、北美洲同非洲。
伯力

伯力（俄文：Хабаровск）係外滿洲西面嘅城市，依家係歸俄羅斯哈巴羅夫斯克邊疆區管。呢度舊時係大清領土，因1860年《中俄北京條約》割畀沙俄。
伯努利數

伯努利數（Bernoulli number）喺數論上係指一柞成日一齊出現嘅有理數。
伯努利試驗

喺概率論同統計學上，伯努利試驗（Bernoulli trial）係指有兩個可能結果嘅隨機性實驗，例如係掟銀仔（一係出公一係出字）。
一人之境

《一人之境 Solitude》係香港唱作男歌手林家謙第5首派台作品。受武漢肺炎疫情肆虐下，香港實行「保持社交距離」政策；喺呢個社會氣候下，林家謙自己創作同製作作品。

歌曲內容
隻歌探討孤單唔一定代表孤獨，一個人獨處反而係自然自在嘅生活狀態。

坊間迴響
隻歌推出後好受歡迎，普遍聽眾讚佢可以一手包辦曲詞編監唱嘅主要工序，而歌詞意念亦特等符合社會氣氛同環境。
一代宗師

一代宗師（英文：The Grandmaster）係一套喺2013年出嘅中港電影，由梁朝偉、章子怡、趙本山主演，王家衛導演。
一二三事件

「一二·三」事件（葡萄牙文：Motim 1-2-3）係澳門衝突，喺1966年12月3號爆發，導致澳門民間社會完喪失對葡國政府嘅信任，並完全傾向中國政府。當時澳門由葡萄牙統治，北面嘅中國內地正開始文化大革命。

原因
葡萄牙人喺澳門一直擁有特權或者特殊地位，咁樣令到普遍居民有大小程度嘅不滿。

經過
因為早前嘅氹仔坊眾學校事件，葡國政府同澳門民間人士之間早已有衝突。
12月3號中午12時幾，總督府門前終於發生更大規模衝突。差人先使用警棍，後出動防暴水車，試圖驅散示威人士。消息傳出後，前來示威嘅群眾愈來愈多，3點後，衝突加劇，有警車被推翻，法院門前嘅歐維士石像之手被敲爛。跟住，位於議事亭前地嘅美士基打（Nicolau Vicente Mesquita）銅像被摧毀，澳門市政廳同位於仁慈堂大樓地下嘅公證署都被衝擊。4點半左右，群眾沿龍嵩街前往警廳，防暴警員施放催淚彈，並開槍射擊，造成兩人死亡。警方又出動防暴車駛去市政廳前，發射水炮，驅趕示威人士。總督隨後頒令戒嚴並實行宵禁。由於戒嚴緊急，好多居民無心理準備，其後幾日又有幾個人喺街上被亂槍射殺，一名居民甚至因伸個頭出窗外觀望被流彈擊中。據官方統計，有8人被打死，212人受傷，坊間就話有11人被打死。
1967年1月28號下晝，總督嘉樂庇到澳門中華總商會禮堂，簽署《澳門政府對華人各界代表所提出的抗議書的答覆》。「一二·三事件」至告一段落。
一二三紅綠燈

一二三紅綠燈係種細路玩嘅集體遊戲。遊戲需要一個人扮紅綠燈，其餘人扮行人，各企一邊。基本玩法係當行人聽到紅綠燈講「一二三紅綠燈過馬路要小心」期間可以行前，講完就一定要停止動作，如果唔係嗰位行人就輸，當所有人輪晒，或者所有未輸嘅人都成功行到另一邊，遊戲就玩完。
一人晚餐，二人世界

《一人晚餐，二人世界》係鍾嘉欣嘅首張大碟，佢喺2008年正式加入樂壇，同時推出呢張專輯。主打歌係《二人世界》。銷量達一萬張，後嚟更加有「金唱片」嘅銷量。鍾嘉欣親自創作咗專輯中嘅兩首歌。
喺第一版入面，一共收錄咗10首歌曲同埋2個MV。除咗《我不懂你》之外，都係由張美賢作詞；歌曲就由杜自持同嚴勵行負責監製。
第一版一共推出兩款封面，兩款封面都有唔同贈品。一款封面係隨碟附送「Linda海報」一張（呢個封面係右邊張圖嘅封面）；另一款封面就隨碟附送一套五款唔同嘅Postcard。
趁住家好月圓嘅風頭火勢，星娛樂推出咗《1人晚餐，2人世界，Reloaded》，額外收錄埋《彩雲國物語》同《發誓》兩首歌曲，同埋附有6首MV加製作花絮同埋5張明信片。

簡介
鍾嘉欣自2004年登上國際華裔小姐競選冠軍寶座之後好快俾公司撑佢，影視兩棲發展，從年前開始初次獻聲，為電視劇唱咗唔少歌，2008年正式進軍樂壇，推出首張個人大碟《一人晚餐，二人世界》。以現代女性獨立為主題，又同時想搵個理想對象，分別成為兩首主打歌「一人晚餐」同「二人世界」，其中「二人世界」係從蔡依林「愛上一條街」改編成粵語版。
隨碟附上兩首主打歌嘅MV DVD，以及唱片製作花絮。《一人晚餐，二人世界》分別以兩個版本發行，呢個版本加送迷你海報一張。

曲目資料
《一人晚餐》改編自歐得洋嘅《孤單北半球》。
第一首派台作品《二人世界》改編自蔡依林嘅《愛上了一條街》。
第三首派台作品《火柴天堂》改編自熊天平嘅《火柴天堂》（國語）／《賣情人》（粵語）。
《過山車》同埋《有沒有她》都係主唱者親自作曲嘅作品。
《其實我不快樂》係第二首派台作品。
《浪漫無聲》改編自林依晨嘅《你》。
《你不懂我的心》係《我不懂你》嘅國語版。
《我不快樂》係《其實我不快樂》嘅國語版，為第四首派台作品，並只派往TVB8。
《彩雲國物語》分別係TVB兒歌金曲頒獎典禮2008中嘅十大兒歌金曲同兒歌金曲金獎，同埋新城勁爆兒歌頒獎禮2008中嘅新城勁爆兒歌同新城勁爆年度兒歌大獎，亦都係卡通片《彩雲國物語》嘅港版主題曲，係全新收錄嘅作品。
《發誓》係TVB劇集《搜神傳》嘅片尾曲，係全新收錄嘅作品。
一人去刈草

一人去刈草，童謠一首，英文歌一支，玩數數。英文名One Man Went To Mow 。出自英格蘭。
支歌本來好短，祇不過唱完又完，一人二人三人唱到幾多人都得。
詞好短，大概意思咁。一人去刈草，去刈塊牧草地。一人同佢隻狗，去刈塊牧草地。
有啲唱法會加埋狗名。
好多時細蚊坐長途車唱。
有啲卡通，好似粉紅豬一家親、妙妙犬布麗咁，用過改過支歌。
一人控制

一人控制，喺中國大陸又叫無人售票，係由司機一個人做嗮一架巴士或者鐵路列車嘅運作。司機除咗揸車之外，亦要做埋開門閂門同埋收車錢呢啲嘢。
呢種制度減省咗售票員或者跟車人手，慳返啲人力成本。
ROCKET DIVE

ROCKET DIVE係日本音樂家Hide嘅第八張單曲，喺1998年1月28號推出。ROCKET DIVE推出之後就攞到日本Oricon排行榜第四名。直到1998年尾，一共賣出690,220張，年度33名最暢銷細碟。呢隻歌亦係日本動畫AWOL -Absent Without Leave嘅主題曲。
ROC 曲線

ROC 曲線（英文：receiver operating characteristic curve）係機械學習同統計分類上常用嘅一種圖，用嚟評估一個機械學習模型嘅靈敏度同特異度。呢種曲線零舍常用於醫療研究。
ROC 曲線幅圖打戙條軸係真陽性率而打橫條軸係假陽性率，顯示呢兩個數值喺唔同門檻值（threshold）下比例係幾多，好似下圖噉：
一般嚟講，睇 ROC 曲線要睇嘅係條曲線下嘅面積有幾大。如果成幅圖都喺條曲線下面嘅，就表示個模型係完美嘅分類器：無論門檻值係幾多，個模型嘅真陽性率都係 1.0（100%）而假陽性率都係 0.0（0%） ——而條 ROC 曲線望落愈似上圖藍線，就愈表示佢接近一個完美嘅分類器。
RNA 世界

RNA 世界論（RNA world hypothesis）係由英國生物學家法蘭西斯·卡里卡（Francis Crick）喺廿世紀尾提出嘅一個有關生命起源嘅假說。根據 RNA 世界論，地球上面嘅第一條生命係建基於 RNA 嘅。
RIVA TNT

RIVA TNT（TNT係TwiN Texel 咁解）係nVidia研發嘅顯示晶片，建基於NV4，被稱為「3dfx 嘅終結者」，喺1998年10月發佈。TwiN Texel 就係有2條32bit像素流水線嘅架構，每條流水線都有1個TMU，每個周期可並行處理兩個像素，所以顯示核心嘅時脈達90MHz 嘅RIVA TNT 填充率能夠達到250M Texels/s；同時佢重第一次擁有24bit深度緩衝，並且有成16MB 記憶體。

目標
NVIDIA 當初嘅目標係令RIVA TNT 嘅效能可以達到Voodoo 2 嘅兩倍。但係0.25微米制程重未成熟（RIVA TNT 嘅製造工藝係0.35微米制程），令到佢嘅核心頻率比原先預計嘅低咗好多，得90MHz，雖然都擊敗咗Voodoo 2，但其實係未達到目標嘅。要去到RIVA TNT2 嗰時，效能先至達到Voodoo 2 嘅兩倍。

成就同結果
RIVA TNT 係當期時最快嘅顯示核心，好多間顯示卡廠商都加入咗NVIDIA 嘅陣營，包括德國嘅ELSA 同美國嘅Canopus。同一時期NVIDIA 成為咗OpenGL Architecture Review Board（OpenGL ARB）嘅成員。
後嚟，NVIDIA 意識到驅動程式嘅重要性，開始為RIVA TNT 寫個全新嘅驅動程式，呢個就係出名嘅「雷管」（Detonator）。
RIVA TNT2

Riva TNT2係由NVIDIA 研發，建基於NV5，1999年4月喺德國CeBIT展覽會正式發表。同Voodoo 3相比，佢並唔係一張顯示卡，只係專為DirectX同OpenGL編程設計。由於佢完整支援OpenGL，所以可以用嚟做3D MAX 嘅動畫制作。
NV5用0.25微米制程嚟製造，頻率提高到125Mhz。TNT2比起上一代嘅TNT 引擎有好大嘅進步，用咗第二代單周期多重貼圖運算，硬體設計滿足DirectX 7.0 嘅需要。
之後嘅一啲TNT2 Ultra 更加用到0.22微米制程，頻率進一步提升，完全擊敗3dfx 嘅Voodoo 3。

型號表
TNT2 - 有啲產品能夠超頻至同Ultra 版本相同嘅頻率，係系列之中比較暢銷嘅產品
TNT2 Vanta - 採用NV6 核心，中階嘅簡化版本
TNT2 Vanta LT - 針對OEM 市埸，對手係ATI 嘅Rage 128
TNT2 M64 - 採用NV6核心，屬於低階嘅經濟版本，顯示記憶體頻寬只有64bit，對手係S3 Graphics 嘅Savage 4 Pro
TNT2 Pro - 採用NV6核心，0.22微米制程
TNT2 Ultra - 最高階產品，當時賣得好貴
以上型號嘅顯示核心喺特性上係完全一樣嘅，只係核心頻率、記憶體頻率同記憶體頻寬上有分別。
RIVA 128

RIVA 128係由nVidia 開發，以NV3為基礎，於1997年底發布嘅顯示核心。經歷咗NV1 、NV2 嘅失敗之後，NVIDIA 集中力量研發NV3，進攻個人電腦市場。當時適逢微軟發展Direct 3D，所以各家顯示核心廠商亦都準備發展各自各嘅顯示技術標準，例如3dfx嘅GLIDE、PowerVR嘅PowerSGL、ATI 嘅3DCIF。而NVIDIA 就選擇咗支持微軟的Direct 3D 標準，從而有咗後者强大嘅後盾。

開始
NV3係一個128bit嘅顯示核心，填充率係100Mpixel/s，並且第一次擁有硬體三角計算引擎，每秒能夠計算出500萬個三角形。Riva 128擁有4MB記憶體，支援AGP 1X接口。Riva 128嘅效能超越咗3dfx嘅Voodoo同ATI嘅Rage Pro，即使畫質一般，但係由於價格低廉，所以成為咗OEM廠商嘅最愛，戴爾電腦同Gateway等電腦廠商喺佢地嘅出品入面都預裝咗Riva 128顯示卡。至於喺零售市埸上，多間顯示卡廠商都推出咗有關嘅產品，唔夠一年，就賣出咗100萬張。半年之後，NVIDIA發布咗Riva 128ZX，擁有8MB記憶體，並且發佈了OpenGL驅動程式。

奠定成功
另外，由於NV3支援OpenGL，所以喺QUAKE呢隻當時大熱嘅遊戲入面有唔錯嘅表現。QUAKE因為唔採用GLIDE，令到3dfx嘅GLIDE變得無用武之地，間接令NVIDIA取得優勢。之後，id Software授權其他遊戲廠商使用QUAKE II 嘅引擎。維爾福軟體公司用咗呢個引擎開發出HALF-LIFE 。由於Rive 128 能夠良好支援OpenGL，所以市場佔有率節節上升。3DFX嘅GLIDE係咁嘅情況下逐漸失去優勢，原先只支援GLIDE嘅盜墓者羅拉II同極速快感 III：熱力追緝，都推出咗Direct3D嘅版本，使到所有支援Direct3D嘅顯示卡，都可以好完美咁執行呢啲遊戲。
同一時期NVIDIA 請咗David Kirk 成為佢地公司嘅首席科學家，奠定咗NVIDIA將來嘅成功。
Saint-Gilles, Ille-et-Vilaine

Saint-Gilles, Ille-et-Vilaine係法國嘅一個市鎮，位置喺布禮斯大區嘅伊勒-維萊訥。
Saint-Glen

Saint-Glen係法國嘅一個市鎮，位置喺阿摩爾濱海。
Saint-Gilles, Gard

Saint-Gilles, Gard係法國嘅一個市鎮，位置喺奧斯坦尼大區嘅加爾。
Saint-Gilles-Pligeaux

Saint-Gilles-Pligeaux係法國嘅一個市鎮，位置喺阿摩爾濱海。
Saint-Gilles-les-Bois

Saint-Gilles-les-Bois係法國嘅一個市鎮，位置喺阿摩爾濱海。
Saint-Goazec

Saint-Goazec係法國嘅一個市鎮，位置喺布禮斯大區嘅菲尼斯泰爾。
全國高等學校欖球大會

全國高等學校欖球大會，日本欖球大賽之一，隊際賽，為男子而設，全部都係高等學校學生，來自日本全國四十七縣，另有四隊，北海道一隊，東京一隊，以及大阪兩隊。賽事起自一九一七年，喺西曆年年十二月尾到一月頭，場地定喺大阪府東大阪市花園欖球場。故此，又叫花園。另有名欖球甲子園，同棒球個甲子園大會似。又名冬花園，以佢冬日舉行。優勝旗為飛球旗。
全圓佑

全圓佑（1996年7月17號—）係大韓民國嘅一個男藝人同埋歌手。
全城一叮

《全城一叮》（英文：Celebrity Minute To Fame）係香港無綫電視遊戲節目，由馮盈盈、林盛斌主持兼評判，另有嘉賓評判伍詠薇、蔡一傑，由一眾藝員用個人或者團隊身份做參賽者喺臺上表演。節目由2022年10月6號到10月28號逢禮拜四、五22:30到23:00喺翡翠台播出。

第一回合（1-5集）
各參賽單位輪流表演，表演完之後由現場觀眾同評判綜合決定晉級定係淘汰，而評判亦有權幫參賽單位復活。

第二回合（5-8集）
晉級嘅十六強參賽單位經抽籤分成八組，一對一對決，由現場觀眾同評判評分，低分嘅被淘汰，而最高分者就會成為「總台主」。
全城戒備

《全城戒備》（英文：City Under Siege），係套2010年上畫嘅香港電影，由陳木勝執導，郭富城、舒淇、鄒兆龍、吳京、張靜初主演。故仔講幾個馬戲班成員因為吸入生化氣體而出現身體突變。
全城熱戀熱辣辣

《全城熱戀熱辣辣》（英文：Hot Summer Days）係一套喺2009年10月開始拍攝、2010年2月上畫嘅華語電影，由夏永康同陳國輝指導，由星空傳媒、華誼兄弟同二十世紀霍士聯合出品。
全國象棋個人賽

全國象棋個人賽係中華人民共和國最高級別嘅中國象棋比賽之一，係由國家體育總局棋牌運動管理中心搞。
公仇稱

公仇稱（仇讀求，粵拼：gung1 kau4 cing1；？—？），係東漢末年、三國初年嘅人，係孫堅嘅手下。
喺190年爆發董卓討伐戰，孫堅有參戰，喺魯陽同袁術會盟後封爲破虜將軍。當年冬天，孫堅派長史公仇稱返去啲州郡度去督促軍糧。臨走時喺城東門外設帳擺酒席，同其他官員一齊送公仇稱。就喺宴會時，董卓派出數萬步騎攻擊孫堅，當時已經有數十輕騎先到。孫堅喺酒席上好淡定，命令軍隊要整企理個軍容，唔准妄動。之後騎兵越來越多，孫堅起身引軍入城，佢同啲人講，之所以佢唔急住起身，係驚驚動咗班士兵，噉董卓啲兵一來就潰不成軍。董卓部隊見孫堅軍隊軍容咁齊整，唔夠膽攻城而撤退。

參攷資料
陳壽。〈吳書：孫破虜討逆傳 — 孫堅傳〉. 《《三國志》》。｢當進軍討卓，遣長史公仇稱將兵從事還州督促軍糧。施帳幔於城東門外，祖道送稱，官屬並會。卓遣步騎數萬人逆堅，輕騎數十先到。堅方行酒談笑，敕部曲整頓行陳，無得妄動。後騎漸益，堅徐罷坐，導引入城。乃謂左右曰：『向堅所以不即起者，恐兵相蹈藉，諸君不得入耳。』卓兵見堅士眾甚整，不敢攻城，乃引還。｣
公仔

公仔（粵拼：gung1 zai2）係一種造成個人噉樣嘅玩具，引伸到造成其他動物咁樣嘅玩具都可以叫做公仔，通常用布或者膠做。好似布公仔、木頭公仔、塑膠公仔、Barbie 公仔、手版公仔、成人公仔噉。公仔一般畀細路玩嘅，不過好多大個咗嘅女人都重鍾意玩，而且啲大人都唔介意將公仔當做擺設。
公仔戲

公仔戲係唔用真人演出，而用公仔去做嘅戲。
公信力

科學家一般俾人認為有公信力。
公信力（英文：credibility）係指一個資訊來源有幾信得過。
喺哲學上，「要點先算有公信力」係一條受爭議嘅問題。
公仔紙

公仔紙係舊時細路玩嘅嘢，係一張張用紙做嘅卡片，形狀大細唔定，上面印有公仔圖案，所以叫公仔紙。

玩法
兩家對手放嚮手心，對拍，之後公仔紙掉落地，公仔向天勝出，向地嘅公仔紙叫輸咗。一般相信公仔紙個公仔勁啲會容易勝出，例如關公、李小龍、超人或孫悟空咁。
公事包

公事包係種扁身袋，入面可以放紙嘅文件，主要係著西裝返工嘅白領同專業人士用。而家有啲公事包可以裝手提電腦。公事包好多時都用真皮或者仿皮整，黑色或者啡色。
若果個公事包用厚身硬皮整，會叫做公事篋。
公仔屋

公仔屋（粵音：gung1 zai2 uk1）係一種用嚟做玩具嘅屋，通常整嚟預咗畀人擺啲公仔喺入便嘅。
公仔書

公仔書係漫畫、八掛雜誌等圖多過字嘅書，一般作為消閒刊物，都好受歡迎。
一切從失婚開始

《一切從失婚開始》（英文：Divorce Tour）係香港電視娛樂製作嘅真人騷節目，主持係四位經歷過失婚嘅藝人——李麗珍、葉蘊儀、薛世恒、趙頌茹。葉蘊儀同薛世恒會去烏克蘭，趙頌茹同兩位失婚素人Christy、Poppy會去日本，而李麗珍同失婚素人Benjamin會去臺灣臺北，了解當地嘅婚姻文化。節目由2019年12月30號到2020年1月17號逢禮拜一到五 23:00－23:30 喺ViuTV播。

節目調動
2020年1月1號：由於直播《2019年度叱咤樂壇流行榜頒獎典禮》，所以改到23:15-23:45播。
一切從溫泉開始

《一切從溫泉開始》（Start From Hotspring），係香港NowTV製作嘅旅遊節目，共有8集，由陳俞希同衛詩雅主持。
第一輯2013年11月22號起，逢星期五晚9點30分至10點，喺Now觀星台播出。第二輯2015年1月27號至3月31號，逢星期二晚9點30分至10點播出。ViuTV喺2016年7月6號至8月24號，逢星期三12:20至12:55重播第一輯。
有別於一般溫泉旅遊，節目介紹特色嘅溫泉旅館，有明治時代傳統嘅日本建築風格、懷舊東瀛風嘅建築風格、融合時代感同埋舊日本文化嘅建築風格、森林環抱嘅溫泉旅館，同埋具特色嘅溫泉料理。另外亦介紹與溫泉有關嘅設施、慶典，同埋有濃厚文化氣息嘅地方。

第一輯
喺日本中部地方嘅愛知縣、岐阜縣、石川縣拍攝。從溫泉博物館搵溫泉資料做起點，到訪位於奧飛驒溫泉鄉、加賀溫泉區，同埋和倉溫泉嘅九間溫泉旅館。

第二輯
呢個表唔完整，歡迎加料。
一切從音樂再開始

《一切從音樂再開始》（Begin Again）係2013年美國電影，由姬拉麗莉、麥克雷法路主演，約翰卡尼執導。

譯名
套戲嘅香港譯名係參考咗商業電台節目《一切從音樂開始》。
一加

一加（英文：OnePlus），全名深圳市萬普拉斯科技有限公司，係中國一間流動通訊終端裝置研製同埋軟件開發嘅企業，喺2012年10月14號由劉作虎同裴宇創立，佢哋嘅產品喺全球唔少國家都有得賣 。喺美國同印度，OnePlus都比較受市場關注，甚至有人形容佢係"flagship killer"。2021年6月16號，OPPO宣布合併一加，「一加」成為OPPO嘅一個獨立運營品牌。

歷史
2013年，劉作虎同埋裴宇宣佈成立萬普拉斯。
2020年，裴宇離開OnePlus公司。

耳機設計太似AirPods被誤當山寨
喺2020年9月，一啲媒體報道，美國海關和邊境保衛局（CBP）將OnePlus嘅Buds耳機，誤當作係AirPods嘅山寨貨而大量扣押，引發關注。CBP回應事件嗰陣就話，佢哋唔認為係誤會，表明查驗後發現呢批耳機「明顯」侵犯蘋果公司嘅規格商標，佢哋係合法咁樣將呢批耳機扣押喺機場。

多次客戶個人資料外洩事件
喺2017年尾去到2018年初期間，有OnePlus 用戶投訴喺OnePlus官網買嘢之後，信用卡被盜用，懷疑 OnePlus 外洩用戶嘅信用卡資料。而去到2018年1月，佢哋終於發表聲明話佢哋由於出現保安漏洞，多達 4 萬名顧客嘅資料受到影響，當時佢哋話會確保同樣事情未來唔會再發生。但係去到2019年尾，OnePlus又再次發生客戶個人資料外洩事件，而且範圍非常廣泛，包括顧客姓名、聯絡電話號碼、電郵地址同埋送貨地址。

多次手機爆炸事件
OnePlus嘅手機曾經多次傳出質量問題，甚至有用戶因為手機爆炸而受傷。
以OnePlus Nord 2 5G 手機為例，喺2021年8－9月期間就傳出多次爆炸事件。喺8月，印度一個呢款手機嘅用戶，喺踩單車期間手機突然爆炸同埋冒出濃煙，事主亦因為咁遇到意外而受傷。初初OnePlus聲稱係個別事件，但去到9月，印度律師兼社運人士Gaurav Gulati亦遭遇同款手機爆炸事件，佢嘅身體因此燒傷，視力同聽力亦受到影響，爆炸引起嘅大量煙霧亦引發咗佢嘅呼吸道疾病。之後，佢入稟法院要求禁售呢款手機，但其後就收到OnePlus經當地代理發出嘅律師信，話佢破壞OnePlus嘅商譽，仲要佢刪除就爆炸事件嘅網上帖文同埋公開道歉。
分解和弦伴奏

分解和弦伴奏係古典樂常見嘅一種低音伴奏嘅編曲方法，指將用嚟做和音嘅和弦分解，然後用某種次序喺受和弦影響嘅時值之內將分解和弦入面所有嘅音，續個單音彈哂出嚟。
分解和弦入面嘅個別音並冇話要有乜嘢特定次序，亦唔一定話要重覆某個音。決定點拆、次序係點、甚至和弦配置，喺某程度上亦會視乎喺個琴度易唔易彈。

名
粵語講嘅分解和弦伴奏可以分兩大類，第一類叫 Alberti bass，直譯阿爾伯蒂低音，另外一類叫 broken chord，直譯分解和弦伴奏。
第一類之所以叫 ｢阿爾伯蒂低音｣，係因為18世紀嘅阿爾伯蒂（Domenico Alberti）成日用，所以用咗佢個名叫，但係發明呢種方法嘅人其實唔係佢，佢究竟係乜其實亦都冇一個明確嘅定義。佢最常見嘅定義（尤其係喺學術界）係 ｢低高中高｣ 嘅次序，即係最低嗰個音符行先，跟住最高音嗰個，跟住中間嗰個，最後再出多次最高音嗰個。雖然咁彈係阿爾伯蒂佢自己嘅做法，但係其實根本冇共識咁樣定義；有啲音樂人會叫第一個音係底音而其他音有上有落彈哂成個分解和弦嘅彈法都叫阿爾伯蒂低音，即係話如果個和弦係三和弦，有啲音樂人會認為 ｢低中高中｣ 嘅彈法亦都算係 ｢阿爾伯蒂低音｣。
分貝

分貝 dB、功率比 x 同幅度比 √x 比較。
分貝（decibel，符號：dB）係一個對數單位用嚟表達兩個物理量嘅比，通常用喺功率同強度上，亦會用喺場嘅幅度。十分貝等於一貝爾（bel），貝爾都係表達兩個物理量嘅比嘅單位，但冇人會用貝爾，只會用分貝。貝爾個名嚟自美籍蘇格蘭發明家、電話發明人亞歷山大·貝爾（Alexander Graham Bell）。
用喺功率比同強度比，分貝用以下公式計算：
由於功率係同場嘅幅度（電流或電壓）平方成正比，分貝係用嚟表示兩個幅度嘅平方比，用以下公式計算：
分身

2018 年德國一幅油畫；幅畫描繪畫家想像中嘅分身形象。
分身（粵拼：fan1 san1）係指一個個體，佢望落同另一個個體生得完全一樣樣，但兩個個體之間並冇任何嘅親戚關係。喺民間傳說同埋現代嘅奇幻故仔裏面，一個個體能夠成為某個人嘅分身，通常係靠住魔法等嘅超自然力量；而喺冇超自然性質嘅故仔裏面，一個人能夠成為第個人嘅分身，可能係靠住（例如）極高超嘅化妝技術。

傳說
睇埋：變身、邪惡分身、調換兒同哥德小說
喺好多民間傳說同埋有奇幻性質嘅虛構故仔裏面，doppelgänger 係種邪惡嘅超自然生物（變身妖），一隻變身妖具有變身嘅異能，好多時能夠完美噉複製另一個個體嘅外形，會靠呢種能力做好多惡行，例如：
變身假扮成佢目標人物噉嘅樣，跟住郁手謀殺目標人物，再取代目標人物－隻變身妖可能演技好好，唔淨只模仿到受害者個樣，仲模仿到佢啲行為，佢受害者嘅屋企人同朋友可能完全唔知發生咗咩事，最後隻變身妖就成功攞走一個人嘅身份。
變身假扮成目標人物嘅朋友或者屋企人，從而引誘目標人物放低戒備；然後隻變身妖就可能會趁目標人物冇嗮防備，將佢食落肚。
... 呀噉。
分解反應

分解反應係一種常見化學反應，指一種化合物響特定條件下分解成二種或以上較簡單嘅單質或化合物嘅反應。例如將水通電分解做氫同氧。
分解和弦

分解和弦（英文：broken chord）係指一條和弦拆開出聲，即係啲音符實質上唔係同時出現，入面拆開咗嘅音符亦可以重覆出現。
喺笛或者小號等唔能夠同時發出多過一個音符嘅樂器，將和弦拆開處理會係唯一方法，如果音符之間嘅時間差好短，可以令到聽嘅人覺得佢哋係同時出現，或者最少將佢哋視為同一嚿物體。
分解者

分解者（英文：decomposer）係指會將死咗嘅有機物質分解嘅生物，曉引起腐爛作用。例如好多種嘅真菌都會生喺死咗嘅動物或者植物殘骸上面，吸取殘骸當中嘅養份維生。
亦可以睇吓屎甲蟲會食走環境入面嘅屎。
分豬肉

分豬肉，又叫太公分豬肉，係嶺南地區傳統習俗，鄉村每逢大時大節，村民都會喺祠堂聚首一堂，由阿頭（太公）將燒豬嘅豬肉分畀每位男丁。

相關文化
太公分豬肉亦係歇後語，意思係「人人有份」。
頒獎禮如果有好多個獎，搞到好多人都攞得到，就可以比喻做「豬肉獎」。
分配地

分配地（英文：allotment ），係一種歐洲（尤其係英國）好流行嘅社區農場形式，通常係由政府以成本價分配俾當地居民嘅一塊地，用嚟俾個人做耕種、非商業園藝用途，用嚟種植農作物嚟食，通常係一塊唔係喺自己屋企嘅廚房花園。呢類地皮係政府或者社區將一塊大嘅地，細分成幾個或者可以多達幾百個細嘅土地，然後分配俾想自己種嘢嘅個人或者家庭。分配地喺英國比較流行嘅原因係英國相對於其他歐美國家，住大廈單位（apartment）嘅人比較多，即使係住排屋（Terraced house）佢哋既花園都比較細，當佢哋想自己種菜嘅話，就只能夠另外搵地方，而地方政府為咗順應民意，滿足居民嘅需求，就將部分土地用輪候嘅方式，分配俾居民。
英國嘅分配地
分配地係居民自己耕種自己分配到嘅地，同其他社區花園（community garden）形式唔同，社區花園係成個社區嘅一班人集體照顧同一塊地。
芬蘭嘅分配地，每個地段都有一間夏季小屋
喺啲唔用「分配地」呢個詞嘅國家，例如美國，佢哋所謂「社區花園」，好可能係指兩種完全唔同嘅農場模式：個別嘅小型種植地，或者由一班人集體種植嘅一大塊地。
分配地有時亦都會叫做「勝利花園」（Victory gardens），特別係當嗰個社區花園可以追溯到第一次或者第二次世界大戰嘅時候。喺戰爭期間，歐美（尤其係美國、英國、加拿大、德國）都推行「勝利花園」，鼓勵啲居民喺私人住宅嘅花園同埋公園種菜，呢啲花園又叫做「戰爭花園」（war gardens）、「防禦菜田」（food gardens for defense）用嚟減輕打仗時嘅食品供給壓力。
個別分配地嘅大細通常係適合一個家庭嘅需要，而通常塊地會有一個用嚟放工具同避雨嘅棚屋，喺特殊嘅情況之下，尤其係私人嘅分配地，甚至有一個用嚟做夏天或者週末住嘅屋仔。 有時分配地嘅個別種植者會組織成一個協會，呢個協會會向一個可能係公共、私人或教會實體嘅業主租用或者授權一塊地，而呢個業主通常會規定啲地只可以用嚟做種植（即係種菜、生果或者花），但係唔可以當做永久住所用途，通常土地用途分區（Zoning）規則亦都有呢啲要求。分配地嘅種植者通常要向協會交少少會費，同埋要遵守相應嘅章程同細則。但係，會員資格令佢哋有權享有分配地相關嘅民主權利。
荷蘭鹿特丹嘅分配地
Sion, Gers

Sion, Gers係法國嘅一個市鎮，位置喺奧斯坦尼大區嘅熱爾。
Sioniac

Sioniac係法國嘅一個市鎮，位置喺戈雷茲。
Singleyrac

Singleyrac係法國嘅一個市鎮，位置喺多多涅。
Singly

Singly係法國嘅一個市鎮，位置喺亞丁。
Siorac-de-Ribérac

Siorac-de-Ribérac係法國嘅一個市鎮，位置喺多多涅。
Siorac-en-Périgord

Siorac-en-Périgord係法國嘅一個市鎮，位置喺多多涅。
T.I.A.

《T.I.A.》係中國歌手袁婭維出嘅第一張專輯。喺2014年11月18號由華納唱片發行。

簡介
呢張專輯入面嘅12隻歌，袁婭維都將當代騷靈音樂風格融入喺每隻歌入面。佢覺得中國都可以有自己嘅靈魂樂，所以佢將每隻歌都融入咗呢種風格。
T.R.Y

T.R.Y係中華人民共和國流行音樂組合，成員有貢維特（離開咗）、陶鈺玉（離開咗）、王蕊、沈丹丹同埋林可昕。2007年出道。
T. I. T. 創意園

T. I. T. 創意園（英文：T. I. T. Creative Industry Zone），簡稱T. I. T.，係中國廣東廣州嘅其一創意藝術園區，2009年開園，位置喺海珠區東北，西靠藝苑路；東靠赤崗北路；南靠新港中路；北靠藝洲路。
佢亦係廣州嘅市級科技創意園，又係中國大陸「互聯網+」小鎮之一。

概況
内文：廣州紡織機械廠
呢間嘢之前係1956年成立嘅廣州紡織機械廠，曾經喺1990年代輝煌一時，但差唔多踏入21世紀時開始衰退直到2007年7月俾廣州市人民政府提出嘅退二進三工程話要停產。
機械廠停產之後，廣州紡織企業集團同深圳德業基集團一齊出錢搞嘅廣州新仕誠企業發展公司將呢個廠區改造成以服裝文化同時尚創意做主題嘅創意園，重按有幾舊整幾舊同加開新設施嘅樣嚟搞改造。直到2009年，園區正式對外開放。